Maria Leny Felix

Si Maria Leny E. Felix, taga-Naga, sarong parasurat asin paraluto. Siya gradwado sa Unibersidad kan Pilipinas-Diliman Campus. Digdi niya inadalan an kasaysayan, community development, asin man public administration. Nagin paratukdo si Felix sa Kolehiyo kan Holy Spirit asin De la Salle University.

Mga naisurat 
 Footprints of a pilgrim people : the Socio-Pastoral Apostolates of the Missionary Benedictine Sisters in the Philippines
 Leading with the people : a handbook on community-based leadership
 Protecting women and children : a handbook on community-based response to violence
 Ramon R. San Andres

An saiyang rawitdawit na Huyom nagluwas man sa "Girok: Erotika" na pinublikar kan Kabulig Bikol kan 2017, an "Negosyo nin Pagdakit" (Stehovaci podnik) sa "Lambang ika, kita gabos : mga piling osipon ni Karel Čapek" na pinublikar man kan Ateneo de Naga University Press, taon 2017  asin man an "Kun Mayong Doktor an Kababaihan/Where Women Have No Doctor" kan Hesperian Foundation. An saiya man na orihinal na osipon, kairiba sa librong "Hagkus" (DLSU Publishing House 2003). Kan Marso 16, 2019 ipigbunsod man an saiyang librong "Rekado asin Rekwerdo", sarong libro manungod sa mga lutong Bikol. An libro pigdidiikar niya para sa saiyang ina na si Matilde Escobido Felix.

Mga Kasibotan 
Nagin taga-pagtaram siya sa ginibong Bikol Regional Pastoral Conference (BRP) na ginibo sa El Retiro Retreat House, Cabidan, Sorsogon kan 2018. Siya nagtao nin repleksyon manungod sa Socio-Pastoral Economic Situation kan rehiyon Bikol. Siya parte kan Susog Salog na igwang katuyohan na marehabilitar an salog kan Bikol. Bilang saro man na paratanom, siya maigot na miyembro kan They Grey, We Green asin man kan Sumaro sa Sulog na igwa nin kampanya na mag-edukar sa mga taga-syudad kan Naga manungod sa paglinig, pag rehabilitar, asin pagsalbar kan Naga River.

Toltolan

Mga panluwas na takod
 https://sorsogoncity.wordpress.com/2012/10/13/sorsogons-kasanggayahan-fest-honors-writer-artist-in-a-lecture-series/
 http://cswcd.upd.edu.ph/index.php/2017/08/05/go-ngo-po-collaboration-a-case-study-of-advocacy-and-social-mobilization-programs-for-children-in-situations-of-armed-conflict-in-the-bicol-region/
 https://www.coa.gov.ph/gad/resources/downloads/CEDAW/CEDAW-Bicolano.pdf
 Maria Leny Felix Facebook Profile